AQUA ยิ้มร่า Q2 โตแรงจากธุรกิจคลังสินค้า-ไฟฟ้า กำไรพุ่งเกือบ 60%
AQUA ยิ้มร่า Q2 โตแรงจากธุรกิจคลังสินค้า-ไฟฟ้า กำไรพุ่งเกือบ 60% หรือมีกำไร 67.02 ลบ.จากปีก่อน มีกำไรสุทธิ 42.08 ลบ.ส่วนงวด 6 เดือนมีกำไร 132.64 ลบ.เพิ่ม 90% จากปีก่อน 69.87 ลบ.
17 ส.ค. 2558

บริษัท อควา คอร์เปอเรชั่น จำกัด (มหาชน) หรือ AQUA รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 67.02 ล้านบาท หรือมีกำไรสุทธิ 0.0146 บาทต่อหุ้น เพิ่มขึ้น 59% จากช่วงเดียวกันของปีก่อนที่มีกำไรสุทธิ 42.08 ล้านบาท หรือมีกำไรสุทธิ 0.0128 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 132.64 ล้านบาท หรือมีกำไรสุทธิ 0.0289 บาทต่อหุ้น เพิ่มขึ้น 90% จากช่วงเดียวกันของปีก่อนที่มีกำไรสุทธิ 69.87 ล้านบาท หรือมีกำไรต่อสุทธิ 0.0212 บาทต่อหุ้น
โดยผลการดำเนินงานที่มีกำไรเพิ่มขึ้น  เนื่องจากเติบโตจากรายได้ธุรกิจคลังสินค้าและไฟฟ้า